Sijamska mačka
Sijamska mačka je vrlo stara pasmina domaće mačke, prepoznatljiva po karakterističnoj svijetloj jednobojnoj dlaci s tamnijim obilježjima u boji (pointed).

Porijeklo 
Sijamska mačka porijeklom je iz područja Sijama, današnjeg Tajlanda.
Ova je pasmina bila štovana u hramovima budističkih svećenika, a bila je prisutna i na dvoru sijamskog kralja.
Pretpostavlja se da je nastala prije više od 500 godina, u Europu je stigla u drugoj polovini 19. stoljeća. 
Sijamska mačka je prva orijentalna pasmina koja je još od početka 20. stoljeća postala vrlo popularna, kako u Europi tako i u Americi.

Karakteristike 
Sijamske mačke imaju specifičnu jednobojnu dlaku s tamnije obilježenim nogama, repom i glavom.
Imaju vrlo elegantno tijelo na tankim, visokim nogama, i duguljastu glavu. U novije doba se razvijaju u smjeru ekstremnog naglašavanja izduženosti tijela i nogu te povećavanja očiju i ušiju. Time se uvelike razlikuju od ranih primjeraka sijamske mačke, koje se nazivaju tradicionalni tip.

Škiljavost koja se u prošlosti smatrala uobičajenom karakteristikom, danas se smatra nedostatkom. Sijamske mačke su po naravi aktivne, energične, društvene, znatiželjne, zahtjevne i izuzetno 'pričljive'. Uglavnom imaju dugi životni vijek, oko 15 godina.

Tjelesna obilježja 
 Tijelo: srednje veličine, dugačko i vitko
 Glava: duguljasta, izdužena prema njuški, s ravnim, dugačkim nosom
 Oči: Velike, ukošene, orijentalnog oblika, duboke plave boje
 Uši: vrlo velike, nastavljaju vanjsku liniju lica
 Rep: dugačak, sužava se prema vrhu, prema vrhu rep čvornat
 Dlaka: kratka i mekana, bez poddlake
 Boje: boja tuljana , čolokadna, plava i ljubičasta u obilježjima.
Prihvaćaju se i neke boje kratkodlakih mačaka, s obilježjima.
Nove boje i tobi (tabby) uzorak prihvaćeni su u novije vrijeme.

Vanjske poveznice 
  Mica Maca on-line magazin Portret sijamske mačke 
 CFA, Portret sijamske pasmine 
 TICA Thai, Povijest sijamske pasmine
 TCA, Tradicionalna sijamska mačka

Domaće mačke